
Grozījumi Negodīgas komercprakses aizlieguma likumā
Izdarīt Negodīgas komercprakses aizlieguma likumā (Latvijas Republikas Saeimas un Ministru Kabineta Ziņotājs, 2008, 1. nr.; Latvijas Vēstnesis, 2012, 169. nr.; 2014, 57. nr.; 2023, 34. nr.; 2025, 92. nr.) šādus grozījumus:
1. Papildināt 14. panta pirmo daļu pēc vārdiem "Veselības inspekcija" ar vārdiem "un finanšu pakalpojumu jomā – Latvijas Banka".
2. Pārejas noteikumā:
aizstāt nosaukumā vārdu "noteikums" ar vārdu "noteikumi";
papildināt pārejas noteikumus ar 2. punktu šādā redakcijā:
"2. Līdz 2026. gada 31. decembrim saskaņā ar šo likumu uzsāktās un nepabeigtās lietas par negodīgu komercpraksi finanšu pakalpojumu jomā Patērētāju tiesību aizsardzības centrs pabeidz, piemērojot tās tiesību normas, kas bija spēkā attiecīgās lietas uzsākšanas dienā.";
uzskatīt līdzšinējo pārejas noteikumu tekstu par 1. punktu.
Likums stājas spēkā 2027. gada 1. janvārī.

